*A zsidók erre vitatkozni kezdtek egymással, és ezt kérdezték: „Hogyan adhatná ez nekünk a testét eledelül?”*  (Jn 6,52)

Az előző mondat felrázza a hallgatóságot. Felháborodást keltett, jogosan. A vita tárgya és az egymás közti érvelés érdekes lehetett, bár erről nincs feljegyzésünk. A feljegyzett „hogyan” is jogos kérdés.

Mint már többször említésre került, a kenyér és az élet fogalmát szorosan összetartozva használja Jézus. A kenyér - mint táplálék – akkor hasznos a számomra, ha eldöntőm, hogy veszek belőle és megeszem. Ezáltal kifejti éltető hatását.

Jézus kereszten átszegezett teste akkor válik számomra az örök élet „tápanyagává” ha döntök, hogy szükségem van rá, imádkozom, azaz „veszek” belőle és engedem, hogy életté váljon bensőmben.

Így tudja Jézus testét „eledellé” tenni számomra. És teszi ma is! *Vadon Gyula*